รัฐบาลไทย-ข่าวทำเนียบรัฐบาล-รมว.พม. เปิดโรงรับจำนำของรัฐ สาขาที่ 42 จ.สุพรรณบุรี พร้อมเล็งเพิ่มสาขา ขยายความช่วยเหลือประชาชนเดือดร้อนทางการเงิน
วันจันทร์ที่ 8 สิงหาคม 2565
รมว.พม. เปิดโรงรับจํานําของรัฐ สาขาที่ 42 จ.สุพรรณบุรี พร้อมเล็งเพิ่มสาขา ขยายความช่วยเหลือประชาชนเดือดร้อนทางการเงิน
รมว.พม. เปิดโรงรับจํานําของรัฐ สาขาที่ 42 จ.สุพรรณบุรี พร้อมเล็งเพิ่มสาขา ขยายความช่วยเหลือประชาชนเดือดร้อนทางการเงิน
วันที่ 5 ส.ค. 65 เวลา 12.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดสถานธนานุเคราะห์ (สธค.) หรือโรงรับจํานําของรัฐ สาขาที่ 42 ตําบลท่าพี่เลี้ยง อําเภอเมืองสุพรรณบุรี จังหวัดสุพรรณบุรีเพื่อช่วยเหลือประชาชนผู้มีรายได้น้อยที่ประสบความเดือดร้อนและขาดแคลนเงินที่จะนําไปใช้ในการดํารงชีพหรือนําไปลงทุนประกอบอาชีพ โดยนําทรัพย์สินมาจํานําด้วยดอกเบี้ยในอัตราต่ํา อีกทั้งเป็นทางเลือกหนึ่งที่ทําให้ประชาชนสามารถเข้าถึงบริการของภาครัฐอย่างทั่วถึงตามนโยบายของรัฐบาลที่มุ่งขจัดความเดือดร้อนในด้านการเงินของประชาชนผู้มีรายได้น้อย และผู้ที่ประสบปัญหาทางการเงินเฉพาะหน้า โดยมี นายประสงค์ พันธ์ลิมา ผู้อํานวยการสํานักงานธนานุเคราะห์ กล่าวรายงาน ทั้งนี้ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร นางสาวนริศา อดิเทพวรพันธุ์ ประจําสํานักเลขาธิการนายกรัฐมนตรี กระทรวง พม. นายนพฤทธิ์ ศิริโกศล รองผู้ว่าราชการจังหวัดสุพรรณบุรี คณะผู้บริหารและเจ้าหน้าที่ สธค. เข้าร่วมงาน
นายจุติกล่าวว่า วันนี้ ตนมาในนามของรัฐบาล เพื่อมาเปิดสถานธนานุเคราะห์ หรือโรงรับจํานําของรัฐ สาขาที่ 42 ที่จังหวัดสุพรรณบุรี เป็นการเปิดโอกาสให้ผู้มีรายได้น้อยได้มาใช้บริการ และยังเป็นการลดการเพิ่งพาเงินกู้นอกระบบ ขณะนี้ มีโรงรับจํานําจํานวนมากทั้งภาครัฐและเอกชน แต่คิดว่ายังไม่เพียงพอ โดยกระทรวง พม. ได้พยายามขอเพิ่มสาขาให้กระจายอย่างทั่วถึงยิ่งขึ้น แต่มีข้อจํากัดในเรื่องกฎหมาย ที่ยังไม่อนุญาตให้ทําได้ ดังนั้น เราจึงตั้งเป้าเป็นหน่วยเคลื่อนที่ เพื่อให้สามารถเข้าถึงไปยังบ้าน ให้ประชาชนสามารถเอาทรัพย์มาจํานําได้ โดยไม่ต้องเดินทางไปถึงโรงรับจํานํา ดังนั้น หน่วยงานราชการจําเป็นต้องปรับตัวให้ทันต่อเทคโนโลยีที่ทันสมัย ซึ่งเราจึงต้องมาดูว่าทั้งกระทรวง พม. กระทรวงมหาดไทย เราสามารถทําอะไรได้บ้าง โดยไม่ผิดกฎหมาย และสามารถให้ประชาชนสามารถเข้าถึงบริการได้อย่างทั่วถึง และจากการใช้บริการในปีที่ผ่านมา พบว่ามีประชาชนมาใช้บริการโรงรับจํานํากว่า 100,000 คนต่อเดือน ซึ่งขณะนี้ รัฐบาลได้เพิ่มสภาพคล่องทางการเงินให้กับสถานธนานุเคราะห์อีก 500 ล้านบาท เพื่อให้มาดูแลประชาชนเพิ่มเติม
นายจุติกล่าวเพิ่มเติมว่า สถานธนานุเคราะห์ (สธค.) หรือโรงรับจํานําของรัฐ เป็นรัฐวิสาหกิจสังกัดกระทรวง พม. โดยกรมพัฒนาสังคมและสวัสดิการ (พส.) ปัจจุบัน มีการขับเคลื่อนการดําเนินงานของ สธค. เข้าสู่ปีที่ 67 โดยได้เปิดสถานธนานุเคราะห์รวมทั้งสิ้น42 แห่งแบ่งเป็นสาขาในกรุงเทพมหานครและปริมณฑล33 แห่ง และในส่วนภูมิภาค 9 แห่งทั้งนี้ มีการจัดทําแผนขยายสาขาการให้บริการในพื้นที่ส่วนภูมิภาคอย่างครอบคลุมทั่วทั้งประเทศ นอกจากนี้ การรับจํานําทรัพย์ ทาง สธค. มีการคิดอัตราดอกเบี้ยที่ต่ํา ดังนี้ 1) เงินต้นไม่เกิน 5,000 บาทคิดดอกเบี้ยร้อยละ 0.25 บาท ต่อเดือน 2) เงินต้น 5,001 - 10,000 บาท คิดดอกเบี้ยร้อยละ 0.75 บาท ต่อเดือน 3) เงินต้น 10,001 - 20,000 บาท คิดดอกเบี้ยร้อยละ 1.00 บาทต่อเดือน และ 4) เงินต้น 20,001 - 100,000 บาท คิดดอกเบี้ยร้อยละ 1.25 บาทต่อเดือน โดย สธค. มีการคิดอัตราดอกเบี้ยที่ต่ําสุดในธุรกิจโรงรับจํานํา เพียงร้อยละ 25 สตางค์ต่อเดือน (วงเงินไม่เกิน 5,000 บาท) อีกทั้งยังมีนโยบายอัตราการรับจํานําทรัพย์ประเภททอง นาก เงิน และรูปพรรณ โดยรับจํานําไม่เกินร้อยละ 90 ของราคาทองรูปพรรณในท้องตลาด ซึ่งให้ราคารับจํานําที่สูงขึ้นกว่าเดิม